'मैं आज भी देंके हुए पैसे नहीं उठता। ' वाले अन्दाज में बोले- मैं आज गाडरवारा जा रहा हूँ। ये चमत्कार था, वे गाडरवारा के एक नहीं दोनों 'र' को 'र' बोल रहे थे। इस बात का एहसास होते ही लामचंद खुशी के उन्माद में रामचंद्र, भारत, राष्ट्रपिता, राष्ट्रपति, रूपया, नेहरु जी, इंदिरा जी, रेलगाड़ी, रतलाम, राम-राम, गाडरवारा, गाडरवारा। बोलने लगे। लालबत्ती के नियुक्ति पत्र ने उनकी 'र' को 'ल' कहने की समस्या का जैसे निदान ही कर दिया था। वे चीखकर पूरी दुनिया को अपनी 'र' विजय की दास्तान सुनाना चाहते थे। 'र' के रस ने उन्हें उन्मत्त कर दिया था। बहुत गर्मजोशी से उन्होंने मुझे छाती से चिपका लिया और बेहद गौरव व गरिमा से जैसे कोई अपनी प्रियतमा के दिव्य गुणों का, उसके रूप का बखान करता है बोले- देखा, लालबत्ती में चिकित्सकीय गुण भी हैं, यह देवताओं के सोमरस से भी ज्यादा असरकारी औषधि है, ये व्यक्ति की जन्मजात समस्या का भी निदान करती है। इसे प्राप्त करते ही व्यक्ति के सारे दोष दूर हो जाते हैं, लालबत्ती के प्रकाश में व्यक्ति के अवगुण भी गुण दिखाई देते हैं। ये चमत्कार देख मैं स्वयं अचम्भित था ! ! मैंने हँसते हुए कहा रामचंद्र को लालबत्ती मिलने, और 'र' को 'र' बोल पाने की बहुत-बहुत बधाई, भाईसाहब मैं तीन दिन बाद गाडरवारा आ रहा हूँ, आपसे अवश्य मिलूँगा। वे प्रसन्नता के सातवें सुर पर खड़े होकर बोले- प्लीज करेक्ट योर सेल्फ। ये रामचंद्र की नहीं 'लामचंद की लालबत्ती है'। लामचंद उर्फ रामचंद्र को तुम्हारी प्रतीक्षा रहेगी, आइए आपका स्वागत है। उन्हें आनंदमग्न, आह्लादित छोड़ मैं वहाँ से मुंबई के लिए निकल गया।
 मुंबई में गाडरवारा जाने से पहले मैंने टीवी पर न्यूज देखी कि पंजाब और उत्तरप्रदेश की तर्ज पर सरकार ने लालबत्ती व्यवस्था